cyanic-selkie/wikianc huggingface dataset:
Δ΄ κατηγορία ποδοσφαίρου ανδρών Κύπρου 2009-10
Αλλαγές σε σχέση με την περίοδο 2008-09
Επιπλέον, στο πρωτάθλημα συμμετείχε και η ΑΕΚ Κυθρέας. Η ΑΕΚ είχε διαβαθμιστεί την περίοδο 2006-07 και ανέστειλε τη λειτουργία της. Την περίοδο 2009-10 επαναλειτούργησε. Βάσει ενός κανονισμού οι προσφυγικές ομάδες οι οποίες επαναδραστηριοποιούνταν μπορούσαν να επανενταχθούν στην Δ΄ κατηγορία. Η ΑΕΚ αιτήθηκε συμμετοχή, η οποία έγινε αποδεκτή.
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
1 Ο Ελληνισμός Ακακίου τιμωρήθηκε με αφαίρεση 3 βαθμών. 2 Η ΑΕΚ Κυθρέας ξεκίνησε το πρωτάθλημα με -9 βαθμούς.
Πηγή: Βαθμολογία
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Δ΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2009-2010
Παγκόσμιο Κύπελλο Καλαθοσφαίρισης Εφήβων
To Παγκόσμιο Κύπελλο Καλαθοσφαίρισης Εφήβων (αγγλικά: FIBA Under-17 Basketball World Cup) είναι μια διοργάνωση της καλαθοσφαίρισης για έφηβους παίκτες. Στο παρελθόν ονομαζόταν Παγκόσμιο Πρωτάθλημα Καλαθοσφαίρισης Εφήβων. Διοργανώνεται από την Παγκόσμια Ομοσπονδία Καλαθοσφαίρισης (FIBA). Διεξήχθη για πρώτη φορά τον Ιούλιο του 2010 και έκτοτε διεξάγεται κάθε 2 χρόνια.
Παραπομπές}}
Κατηγορία:Διοργανώσεις καλαθοσφαίρισης ανδρών Κατηγορία:Διοργανώσεις καλαθοσφαίρισης εθνικών ομάδων
Το προσφυγάκι (Εθνικό Αρχαιολογικό Μουσείο αρ. 3485)
Το βοσκόπουλο με κουταβάκι που φιλοξενείται στο Εθνικό Αρχαιολογικό Μουσείο με αριθμό 3485 βρέθηκε στη Μικρά Ασία. Το έργο ονομάζεται επίσης «Το προσφυγάκι». Γύψινο εκμαγείο του εκτίθεται και στο Αρχαιολογικό Μουσείο της Βασιλείας.
Προέλευση του ευρήματος
Το αγαλματάκι βρέθηκε το 1922 σε ανασκαφές του Έλληνα αρχαιολόγου Κουρουνιώτη στον αρχαιολογικό χώρο του Βουλευτηρίου ή Γεροντικού της Νύσσης. Λόγω της Μικρασιατικής καταστροφής το αγαλματάκι μεταφέρθηκε τον ίδιο χρόνο από τον Κουρουνιώτη στην Αθήνα που το παρέδωσε στο Αρχαιολογικό Μουσείο. Από τότε φέρει το όνομα «το προσφυγάκι».
Περιγραφή
Είναι κατασκευασμένο από μάρμαρο και έχει ύψος 63 εκατοστά. Παρουσιάζει ένα μικρό ιστάμενο βοσκόπουλο που κρατάει στην αγκαλιά του με αγάπη ένα σκυλάκι. Το παιδάκι φοράει κοντή κάπα με κουκούλα και έχει τα ποδαράκια του γυμνά.
Ερμηνεία
Το μοτίβο του μικρού παιδιού είναι πολύ δημοφιλές και απαντάται συχνά στους ελληνιστικούς και ρωμαϊκούς χρόνους. Παρόμοια αγάλματα χρησίμευαν ως ανάθημα ή τάμα από εύπορες οικογένειες για την ανάρρωση του παιδιού τους, ή όπως σε ετούτη την περίπτωση, ως διακοσμητικό στοιχείο με θέμα την φύση και την εξοχή. Η δεύτερη εκδοχή είναι πιο πιθανή, αφού οι γονείς του εικονιζόμενου μικρού βοσκόπουλου μάλλον δεν θα είχαν την οικονομική ευχέρεια να κάνουν τάμα, ή αντίθετα, εάν κάποιοι εύποροι βοσκοί έκαναν το τάμα αυτό, δεν θα εικόνιζαν το παιδάκι τους τόσο φτωχικά. Το αγαλματάκι ετούτο είναι μάλλον δείγμα των πραγματικών συνθηκών ζωής του φτωχού λαού. Το εικονιζόμενο παιδάκι μπορεί να είναι σκλαβάκι ή παραγιός κάποιου άπορου κυρίου των αρχαίων χρόνων.
Ιστορική τοποθέτηση
Το καλλιτεχνικό ύφος του παρουσιαζομένου θέματος είναι γνωστό από τις αρχές των ελληνιστικών χρόνων. Ο βουκολικός ποιητής Θεόκριτος έγραψε πολλούς ειδυλλιακούς στοίχους που εν συνεχεία ενέπνευσαν πολλούς σύγχρονους και μεταγενέστερους καλλιτέχνες, όπως τον ποιητή Βιργίλιο (Βουκολικά), ή και άλλους ζωγράφους και γλύπτες. Τα καλλιτεχνήματα βουκολικού περιεχομένου ήταν δημοφιλή και διακοσμούσαν πολλά σπίτια, επαύλεις και κήπους. Το αγαλματάκι είναι ρωμαϊκό αντίγραφο του 2ου αιώνα, κάποιου προγενέστερου γνησίου που χρονολογείται στους πρώτους ελληνιστικούς χρόνους.
Πηγές
Κατηγορία:Ελληνιστική τέχνη Κατηγορία:Εκθέματα αρχαίων αγαλμάτων στο Εθνικό Αρχαιολογικό Μουσείο της Αθήνας
Ράγι Θεσπρωτίας
Το Ράγιο ή Ράγιον, είναι ένα σχεδόν ημιορεινό μικρό χωριό στο νομό Θεσπρωτίας, στην άλλοτε επαρχία Θυάμιδος. Βρίσκεται 13 χλμ. βόρεια της Ηγουμενίτσας σε υψόμετρο 50 μ.. Σύμφωνα με την τελευταία διοικητική διαίρεση (Σχέδιο Καλλικράτης) αποτελεί έδρα τοπικής κοινότητας, της δημοτικής ενότητας Σαγιάδας, του δήμου Φιλιατών. Ο πληθυσμός του το 1971 ήταν 166 κάτοικοι, το 1981 ήταν 174 και το 2001 αριθμούσε 161 κατοίκους.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Πολύ πλησίον του χωριού βρίσκεται η ιστορική ομώνυμη Μονή Ραγίου, αφιερωμένη στη Κοίμηση της Θεοτόκου.
Πηγές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Λάμπρος Φωτιάδης
Ο Λάμπρος Φωτιάδης (1752-1805) ήταν Έλληνας λόγιος και διαφωτιστής του 18ου αιώνα.
Βιογραφικά στοιχεία
Γεννήθηκε στα Ιωάννινα το 1752. Έχει χαρακτηριστεί πολλές φορές «Διδάσκαλος του Γένους».
Το εύρος της ποιητικής του παραγωγής ήταν μεγάλο όπως μαρτυρεί ο μαθητής του Δημήτριος Σχινάς σε σχετική «Νεκρολογία» του:
«συνέθετο Ποιήματα παντοία: Ανακρεόντεια, λέγω, Ημιιάμβεια, Ηρωελεγεία, Ηρωικά, Σαπφικά, Πινδαρικά, Τροχαϊκά, Επίμικτα, Ιαμβεία, Πτερύγια, Βωμούς, Πελέκεις, Ωά, Σύριγγας, και ως έπος ειπείν, πάντα Ποιήσεως είδη της Ποιητικής ιδέας και στομβότητος ου κατόπιν απολειπόμενα».
Διετέλεσε σχολάρχης στην Ακαδημία του Βουκουρεστίου επί δεκατρία χρόνια. Ερμήνευσε τα έργα των δέκα ρητόρων, ολόκληρο τον Ξενοφώντα, τις Μούσες του Ηροδότου, τα συγγράμματα του Θουκυδίδη, τους λόγους του Γρηγορίου, και πολλά άλλα. Απεβίωσε στο Βουκουρέστι το 1805.
Η αναφερόμενη ως εικόνα του είναι ξυλογραφία από το περιοδικό Εθνικόν Ημερολόγιον Βρετού του 1863.
Πηγές
Κατηγορία:Έλληνες λόγιοι του 18ου αιώνα Κατηγορία:Νεοέλληνες ποιητές Κατηγορία:Έλληνες φιλόλογοι Κατηγορία:Δάσκαλοι του Γένους
Φούλντα (ελαστικά)
Το όνομα Φούλντα (Fulda), εκτός από την ομώνυμη πόλη και ένα ποτάμι της Γερμανίας, ανήκει επίσης σε γερμανική εταιρεία κατασκευής ελαστικών.
Ιδρύθηκε το 1900 παράγοντας ελαστικά με στόχο τις ασφαλείς επιδόσεις σε διάρκεια χρόνου, διατηρώντας εξαιρετική τη σχέση κόστους και οφέλους. Με μερίδιο αγοράς περίπου 10%, η Φούλντα είναι σήμερα μια από τις ηγετικές μάρκες στη Γερμανία, προσφέροντας μια σειρά προϊόντων υψηλής ποιότητας και αξιοπιστίας για επιβατικά, ελαφρά φορτηγά και αγροτικά οχήματα.
Τα προϊόντα Φούλντα παράγονται σε 13 εργοστάσια στην Ευρώπη. Σχεδόν 10.000.000 ελαστικά πωλούνται κάθε χρόνο σε όλο τον κόσμο.
Η εταιρεία Φούλντα απασχολεί περίπου 1800 εργαζόμενους και καλύπτει περίπου 10% του μεριδίου αγοράς στη Γερμανία, όπου η πρώτη εγκατάσταση παραγωγής της Φούλντα από μόνη της παράγει πάνω από 7 εκατομμύρια ελαστικά ετησίως.
Κατηγορία:Επιχειρήσεις της Γερμανίας
Βραβεία Κυπέλλου Ελλάδας Καλαθοσφαίρισης
Τα Βραβεία κορυφαίων καλαθοσφαιριστών Κυπέλλου Ελλάδας είναι τα βραβεία που δίνονται κάθε χρόνο στον τελικό της διοργάνωσης. Τα βραβεία αποτελούνται από τις εξής κατηγορίες: Το MVP του τελικού, που είναι το ετήσιο βραβείο που απονέμεται στον πολυτιμότερο παίκτη του τελικού Κυπέλλου Ελλάδας και το βραβείο του πρώτου σκόρερ του τελικού. Στο Κύπελλο Ελλάδας συμμετέχουν ομάδες από την Μπάσκετ Λιγκ, την Α2 Εθνική, και την Β΄ Εθνική.
MVP του Τελικού Κυπέλλου Ελλάδας
Το Βραβείο του MVP του τελικού κυπέλλου Ελλάδας, απονέμεται στον πολυτιμότερο παίκτη του τελικού και προέρχεται από την νικήτρια ομάδα. Το βραβείο δίνεται από το 1995. μικρογραφία|[[Δημήτρης Διαμαντίδης, από τους κορυφαίους αθλητές στην ιστορία των τελικών με 2 MVP και 2 βραβεία Πρώτου Σκόρερ.|εναλλ.=]] μικρογραφία|Κώστας Τσαρτσαρή,ς ο μοναδικός αθλητής με 3 βραβεία MVP.
Πρώτος σκόρερ του Τελικού Κυπέλλου Ελλάδας
Από τον πρώτο ελληνικό κύπελλο το 1976, στον κορυφαίο σκόρερ του τελικού, απονέμεται το βραβείο του πρώτου σκόρερ, ανεξάρτητα από το αν παίζει στη νικηφόρα ή την χαμένη ομάδα.
Δείτε επίσης
Κατηγορία:Κύπελλο Ελλάδος καλαθοσφαίρισης ανδρών
Κορμισός
Ο Κορμισός (βουλγαρικά: Кормисош) ήταν ηγεμόνας της Βουλγαρίας κατά τη διάρκεια του 8ου αιώνα.
Ο Κατάλογος ονομάτων των βουλγάρων Ηγεμόνων αναφέρει ότι ανήκε στην φυλή Ουκίλ (ή Βοκίλ) και κυβέρνησε για 17 χρόνια. Σύμφωνα με τη χρονολογία που αναπτύχθηκε από τον Μόσκοφ, ο Κορμισός βασίλεψε από το 737 έως το 754. Άλλες χρονολογίες θέτουν την βασιλεία του στο 753-756, αλλά δεν μπορεί να συμβιβαστεί με τη μαρτυρία του "Καταλόγου ονομάτων" (ή αυτό θα απαιτούσε μια μακρά περίοδο συμαντιβασιλείας).
Ο "Κατάλογος ονομάτων" τονίζει το γεγονός ότι η  άνοδος του Κορμισός αντιπροσωπεύει μια αλλαγή  δυναστείας, αλλά παραμένει ασαφές το κατά πόσον αυτό έγινε μέσω της βίας. Η βασιλεία του Κορμισός εγκαινίασε μια παρατεταμένη περίοδο πολέμου με τη Βυζαντινή Αυτοκρατορία. Ο Βυζαντινός Αυτοκράτορας Κωνσταντίνος Ε΄ είχε αρχίσει να οχυρώνει τα σύνορα και άρχισε να εποικίζει Αρμένιους και Σύριους στη Βυζαντινή Θράκη. Σε απάντηση ο Κορμισός απαίτησε την πληρωμή φόρου, ίσως αυτό να αποτελούσε μια αύξηση στη παραδοσιακή πληρωμή. Μετά την απόρριψη, ο Κορμισός έκανε επιδρομή στη Θράκη, φθάνοντας στο Αναστάσειο Τείχος που εκτείνεται μεταξύ της Μαύρης Θάλασσας και της Θάλασσας του Μαρμαρά 40 χλμ. μπροστά από την Κωνσταντινούπολη. Ο Κωνσταντίνος Ε΄ βάδισε με το στρατό του, νίκησε τους Βούλγαρους και τους έκανε να τραπούν σε φυγή. Η διαμάχη επιλύθηκε με μια συνθήκη ειρήνης μεταξύ του Κορμισός και του Κωνσταντίνου Ε΄ που μάλλον επιβεβαίωσε τα υφιστάμενα σύνορα. Μερικές φορές υποτίθεται ότι αυτή η ήττα έφερε τη βασιλεία του Κορμισός στο τέλος μέσα από ένα πραξικόπημα, αλλά ο επόμενος ηγέτης Βίνεχ μπορεί να είναι από τον ίδιο βασιλικό οίκο.
Ντοβ Κάμερον
Η Ντοβ Κάμερον (γεννημένη ως Κλόι Σελέστ Χόστερμαν) είναι Αμερικανίδα ηθοποιός και τραγουδίστρια. Είναι ευρύτερα γνωστή για τον διπλό ρόλο της, ως Λιβ και Μαντι στην ομώνυμη νεανική σειρά του Disney Channel. Έπαιξε επίσης στις ταινίες Cloud 9 ως Κάιλα Μόργκαν και Descendants και Descendants 2,Descendants 3 ως Μαλ, όπου ερμήνευσε και το soundtrack της συγκεκριμένης ταινίας.
Πρώτα Χρόνια
Γεννήθηκε στις 15 Ιανουαρίου 1996 στο Σιάτλ της Ουάσινγκτον ως Chloe Celeste Hosterman (Κλόι Σελέστ Χόστερμαν). Είναι κόρη του Philip Alan Hosterman (Φίλιπ Άλαν Χόστερμαν) και της Bonnie Wallace (Μπόνι Γουόλες). Έχει επίσης μια μεγαλύτερη αδερφή, την Claire Hosterman (Κλερ Χόστερμαν). Οι γονείς της, χώρισαν λίγο μετά την γέννηση της και η Κάμερον μεγάλωσε στο Bainbridge Island της Ουάσινγκτον. Φοίτησε στο σχολείο Sakai Intermediate School ενώ σε ηλικία μόλις 8 ετών, ξεκίνησε μαθήματα υποκριτικής μέσα απο το θέατρο της κοινότητας, δηλαδή το Bainbridge Performing Arts. Σε ηλικία 14 ετών, μετακόμισε με την οικογένεια της, στο Λος Άντζελες της Καλιφόρνια, όπου συνέχισε να φοιτά σε καλλιτεχνικό σχολείο.
Όνομα
Το πραγματικό της όνομα είναι Κλόι Σελέστ Χόστερμαν. Το άλλαξε σε Ντοβ Κάμερον, όταν ο πατέρας της πέθανε. Όταν ήταν μικρή την φώναζε Ντοβ (στα αγγλικά σημαίνει περιστέρι), σαν χαϊδευτικό. Έτσι, όταν συνέβη το δυσσάρεστο γεγονός, άλλαξε το όνομα της, για να τον "τιμήσει".
Καριέρα
Το 2012, η Κάμερον πέρασε απο οντισιόν για τον διπλό ρόλο των διδύμων Liv & Maddie Rooney, στην νεανική σειρά του Disney Channel, Λιβ και Μάντι.
Η Κάμερον έπαιξε επίσης έναν σημαντικό ρόλο, στην ταινία "Barely Lethal" το 2015. Έπαιξε επίσης την πρωταγονίστρια, Beth, στην ταινία "Monsterville:Cabinet of Souls" που κυκλοφόρισε στις 29 Σεπτεμβρίου 2015
Επιπλέον, είχε πρωταγονιστικό ρόλο στη σειρά ταινιών "Descendants", Descendants 2" και "Descendants 3". Υποδίθηκε, την Mal, κόρη της κακιάς της Disney, Maleficent.
Το 2015, η Κάμερον και ο σύντροφος της, Ryan McCartan, δημιούργησαν μια μπάντα με τίτλο "The Girl and the Dreamcatcher" (Το κορίτσι και η ονειροπαγίδα). Τον Οκτώβριο του ίδιου έτους, κυκλοφόρησε και το πρώτο τους τραγούδι, με τίτλο "Written In The Stars".
Μετσοβίτες έμποροι
Οι Μετσοβίτες έμποροι ήταν πραματευτάδες του Μετσόβου που δραστηριοποιήθηκαν σε μεγάλο βαθμό στο εμπόριο, τόσο στην οθωμανική επικράτεια, όσο και στον ευρύτερο Ευρωπαϊκό χώρο.
Ντοβ Κάμερον
Προσωπική ζωή
Τον Αύγουστο του 2013 έγινε ζευγάρι με τον Ράιαν ΜακΚάρταν. Έπαιζαν μαζί στη σειρά Λιβ και Μάντι και σε λίγες ακόμα ταινίες. Τον Απρίλιο του 2016 αρραβωνιάστηκαν, όμως λίγους μήνες αργότερα, χώρισαν.
Από τον Δεκέμβριο του 2016 μέχρι τον Οκτώβριο του 2020, ήταν ζευγάρι με τον ηθοποιό Τόμας Ντοχέρτι.
Τηλεόραση
Κατηγορία:Λιβ και Μάντι Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Μετσοβίτες έμποροι
Κοινωνικοοικονομική ανέλιξη του Μετσόβου
Η κοινωνικοοικονομική ανέλιξη του Μετσόβου κατά την οθωμανική περίοδο οφείλεται, κατά ένα μεγάλο βαθμό, στη διείσδυση τμημάτων του πληθυσμού του στο εμπόριο του οθωμανικού αλλά και ευρύτερα του ευρωπαϊκού χώρου. Με δεδομένο το γεγονός ότι η μετανάστευσή των κατοίκων του αποτελεί μία πραγματικότητα που έχει επισημανθεί από παλιά είναι δύσκολο να προσδιορίσουμε τις απαρχές της εμπορικής τους δράσης.
Μαρτυρίες-πηγές
Ουσιαστικές πληροφορίες υπάρχουν από τα μέσα του 17ου αιώνα και μετά, που μαρτυρείται παρουσία Μετσοβιτών πραματευτάδων στην Κωνσταντινούπολη και τη Βενετία, γεγονός που υποδεικνύει μία πρόδρομη φάση ανάμειξής τους στο εμπόριο της ανατολικής Μεσογείου. Η χρονική συγκυρία μάς επιτρέπει να αναφερθούμε σε μία σχετικά πρώιμη εμπορική κινητικότητα του πληθυσμού της ορεινής πολίχνης. Καθ’ όλη τη διάρκεια του 18ουαιώνα καταγράφεται παρουσία Μετσοβιτών εμπόρων στην Κωνσταντινούπολη, το Βουκουρέστι και η Βιέννη. Στα τέλη του 18ου αιώνα έχει διαμορφωθεί πλέον μία εμπορική κοινότητα Μετσοβιτών, η οποία μέσω της λειτουργίας συνεργατικών ή αλληλοκαλυπτόμενων εμπορικών δικτύων, δρα σε ένα εκτεταμένο γεωγραφικό χώρο.
19ος αιώνας
Η πρώτη δεκαετία του 19ου αιώνα σηματοδοτεί την απαρχή της πιο δυναμικής της φάσης. Πλέον, το γεωγραφικό και οικονομικό φάσμα της εμπορικής τους δράσης, ξεπερνά κατά πολύ τις αρχικές του διαστάσεις. Τα απώτατα όριά της εγγράφονται μεταξύ Μόσχας, Καΐρου, Μάλτας, Λιβόρνου και Τεργέστης.
Πόλεις δραστηριότητας
Μόνιμη εμπορική παρουσία τους καταγράφεται επίσης στις πόλεις Κέρκυρα, Σέρρες, Φιλιππούπολη, Οδησσός, Μπροντ, Μόσχα, Πετρούπολη, Σεβαστούπολη, Νίζνα, Θεσσαλονίκη, Κισινάου, Ιάσιο, Ισμαήλιο, Κραϊόβα, Φοκσάνη, Γαλάτσι και ευκαιριακή στα πανηγύρια ή τις πιάτσες του Περλεπέ, του Σιστόβ, της Ουζουντζιόβας, του Ροστόβ, της Ορσόβας, της Σμύρνης, της Κύπρου, και της Δαμασκού. Φυσικά η Κωνσταντινούπολη, το Βουκουρέστι και η Βιέννη, όπου δρούσαν από παλιά, συνεχίζουν να παρουσιάζουν τις μεγαλύτερες συγκεντρώσεις Μετσοβιτών εμπόρων.
Αλεξάνδρεια
Σημαντικό ήταν και το νέο σχεδόν υπερπόντιο γι’ αυτούς κέντρο εμπορικής δράσης, αυτό της Αλεξάνδρειας στην Αίγυπτο. Η τελευταία αναφορά αποκαλύπτει ότι η φύση του εμπορίου τους έχει αποστασιοποιηθεί κατά πολύ από την παραδοσιακή χερσαία διαμετακόμιση και τις εμποροπανηγύρεις των Βαλκανίων. Αν και η πρωταρχική του μορφή εξακολουθεί να απασχολεί ακόμη τους συμπατριώτες τους, που διατηρούν ως έδρα τους το Μέτσοβο ή τα Γιάννενα, ένας μεγάλος αριθμός από αυτούς έχει πλέον συστήσει εμπορικούς οίκους, εταιρείες και πρακτορεία σε μακρινά μέρη, όπου και ασχολούνται με κάθε μορφή εισαγωγικού και εξαγωγικού εμπορίου
Πηγές
αυτοδιοίκησης Ιωαννίνων και Δήμου Μετσόβου, Μέτσοβο/Αθήνα 2004,, τόμ. Α΄, σελ. 174-207, 285-333, τόμ. Β΄, σελ. 189-193, 195, τόμ. Γ΄, σελ'''. 67·, '''181,·
Κατηγορία:Μέτσοβο Κατηγορία:Οικονομία της Οθωμανικής Αυτοκρατορίας
Αναστάσιος Μανάκης
Βιογραφία
Γεννήθηκε περί το 1790. Καταγόταν από το Ανήλιο Μέτσοβου αλλά εργαζόταν ως ζωέμπορος στην Κωνσταντινούπολη. Το 1818 μυήθηκε στη Φιλική Εταιρεία. Το 1820, ο Αλέξανδρος Υψηλάντης του είχε αναθέσει την αποστολή να απελευθερώσει ή να δολοφονήσει το φιλικό Αριστείδη Παπά (Πωπ), ο οποίος είχε σταλεί στη Σερβία για να ξεσηκώσει τους Σέρβους ενάντια στους Οθωμανούς και κατείχε μυστικά έγγραφα της Φιλικής Εταιρείας. Η αποστολή του απέτυχε. Στη συνέχεια επιτίθεται με το σώμα του Διαμαντή Σερδάρη και του Ιωάννη Σολομώντα κατά του Γιοβάνη Ρογκομπέτση, σκοτώνοντάς τον. Επίσης σε άλλη περίπτωση μαζί με τον Γεωργάκη Ολύμπιο έσωσαν τους εναπομείναντες Ιερολοχίτες στο Δραγατσάνι ήταν από τους λίγους επιβιώσαντες της Μάχης του Δραγατσανίου.
Ακολούθως, πολιορκήθηκε από τους Τούρκους στη Μονή Τισμάνης. Μετά την υποταγή των άλλων οπλαρχηγών, κατέφυγε μεταμφιεσμένος στην Αυστρία. Αν και φυλακίστηκε επειδή παραβίασε την ουδετερότητα της Αυστροουγγαρίας κατόρθωσε να δραπετεύσει και να μεταβεί στην Πελοπόννησο (1825). Πολέμησε στο Μεσολόγγι. Στη συνέχεια, διέφυγε στο Βελιγράδι επιστρέφοντας το 1826 στην Ελλάδα όπου τέθηκε στην υπηρεσία του Ιωάννη Κωλέττη. Μετά την απελευθέρωση ίδρυσε σχολεία και βιβλιοθήκες στην Αθήνα και την επαρχία, και εφοδίασε με στολές και οπλισμό την αστυνομία της Αθήνας και του Πειραιά.
Το 1844 ανέλαβε πρόξενος της Ελλάδας στο Βελιγράδι έως το 1849. Απεβίωσε το 1864.
Πηγές
Κατηγορία:Έλληνες διπλωμάτες Κατηγορία:Αγωνιστές του 1821
Οίκος της Ιβρέας
Ο Οίκος της Ιβρέας (Ivrea) ή των Ανσκαριδών (Anscarids) είναι ένας δυναστικός Οίκος της Ευρώπης, που τα μέλη του ήταν κόμητες της Βουργουνδίας, βασιλείς της Καστίλης, Λεόν, Γαλικίας, κύριοι του Αρλαί και πρίγκιπες της Οράγγης. Ο πιο γνωστός κλάδος του Οίκου είναι αυτός της Τραστάμαρα, που μέλη του έγιναν, εκτός από βασιλείς της Καστίλης, βασιλείς της Αραγωνίας, της Νάπολης, της Σικελίας και της Ναβάρρας.
Κόμητες της Βουργουνδίας
Ο Αδαλβέρτος Β΄ με τη σύζυγό του Γερβέργη είχε γιο τον Όθωνα-Γουλιέλμο. Αναγκάστηκε να διαφύγει στη Βουργουνδία, όπου απεβίωσε· εκεί η Γερβέργη παντρεύτηκε τον Ερρίκο Α΄ δούκα της Βουργουνδίας. Επειδή ο Ερρίκος Α΄ δεν είχε δικά του παιδιά, κληροδότησε το δουκάτο του στον Όθωνα-Γουλιέλμο. Αλλά ο Ερρίκος Α΄ της Γαλλίας τού κατάσχεσε όλο σχεδόν το δουκάτο, αφήνοντάς του μόνο το Ντολ. Αυτό έγινε ο πυρήνας της κομητείας της Βουργουνδίας, που είχε άλλη εξέλιξη από αυτήν του δουκάτου της Βουργουνδίας.
Βασιλείς της Καστίλης
Ο νεότερος γιος του Γουλιέλμου Α΄, ο Ραϋμόνδος, θα νυμφευτεί την Ουρράκα των Χιμένεθ, βασίλισσα της Καστίλης, Λεόν & Γαλικίας. Είναι ο ιδρυτής του κλάδου της Καστίλης. Τον 8ο απόγονο αυτού, τον Αλφόνσο ΙΑ΄ βασιλιά της Καστίλης θα διαδεχθεί τελικά ο νόθος γιος του Ερρίκος Α΄, ιδρυτής του κλάδου των Τραστάμαρα, που θα βασιλεύσουν στην Καστίλη και στην Αραγωνία.
Οι κλάδοι
Ιβρέας-κομήτων Βουργουνδίας
Πηγές
Wickham, Chris. Early Medieval Italy: Central Power and Local Society 400-1000. MacMillan Press: 1981.
Κατηγορία:Οίκος της Ιβρέας
Ανδρέας Λαιμός
Ο '''Ανδρέας Γ. Λαιμός''' (1900 - 21 Μαΐου 1983) ήταν Έλληνας εφοπλιστής, πολιτικός και συγγραφέας.
Βιογραφικά στοιχεία
Εργάστηκε ως δικηγόρος.
Διετέλεσε πρόεδρος της Ένωσης Ελλήνων Εφοπλιστών.
Από το 1940 ως το 1941 ήταν Δήμαρχος Χίου και το 1957 ήταν αντιπρόεδρος της Ειδικής Επιτροπής επί της Παιδείας. Εξελέγη δύο φορές βουλευτής Χίου, το 1951 με τον Ελληνικό Συναγερμό και το 1956 με την ΕΡΕ.
Πέθανε στις 21 Μαΐου 1983 και κηδεύτηκε τρεις ημέρες μετά, από τον μητροπολιτικό ναό Χίου. Η ταφή έγινε στην Αιγιούσα.
Άφησε συγγραφικό έργο, που αριθμεί 15 βιβλία. Σημαντικά έργα του είναι και "Το Ναυτικό του Γένους των Ελλήνων (τόμος Α΄: Η Ιστορία του)", "Πονήματα", "Χρονικό των Οινουσσών" και άλλα.
Από τα αποφθέγματα του, που έχουν μείνει στην ιστορία, ξεχωρίζει το παρακάτω ερώτημά του για την ναυτιλία και την ατομικιστική νοοτροπία. "Με τον τεράστιο όγκο της Ναυτιλίας μας και με τις ποικιλώνυμες σημαίες, που είμαστε αναγκασμένοι να επενδύουμε τη ναυτιλιακή μας δραστηριότητα, μπορούμε άραγε να αντιμετωπίσουμε τα ανακύπτοντα προβλήματα με την ατομικιστική νοοτροπία μας και με την ασυντόνιστη τακτική μας;"
Παραπομπές
Κατηγορία:Έλληνες εφοπλιστές Κατηγορία:Έλληνες συγγραφείς Κατηγορία:Βουλευτές Χίου Κατηγορία:Δήμαρχοι Χίου Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την ΕΡΕ
Nokia
μικρογραφία|281x281εσ|Το Nokia 3310 (2000) Η Nokia Oyj ( στα φινλανδικά, σουηδικά: Nokia Abp) είναι φινλανδική πολυεθνική εταιρεία επικοινωνίας και τεχνολογίας. Με έδρα το Έσποο της Ούουσιμαα, στην ευρύτερη μητροπολιτική περιοχή του Ελσίνκι. Από το 2013, η Nokia απασχολεί 90.000 ανθρώπους σε 120 χώρες, διεξάγει πωλήσεις σε περισσότερες από 150 χώρες και ανέφεραν ετήσια έσοδα της τάξης των € 12.7 δισεκατομμυρίων. Η Nokia είναι εταιρεία περιορισμένης ευθύνης εισηγμένη στο Χρηματιστήριο του Ελσίνκι και το Χρηματιστήριο της Νέας Υόρκης. Είναι η 274η μεγαλύτερη εταιρεία στον κόσμο που υπολογίζεται από τα έσοδα του 2013, σύμφωνα με το Fortune Global 500.
Τον Σεπτέμβριο του 2013, η Microsoft ανακοίνωσε ότι θα αποκτήσει κινητή επιχείρηση την Nokia ως μέρος μιας συνολικής συμφωνίας συνολικού ύψους € 5.440.000.000 (US $ 7.170.000.000). Ο Στίφεν Έλοπ, πρώην διευθύνων σύμβουλος της Nokia, και πολλά άλλα στελέχη εντάχθηκαν στην νέα θυγατρική της Microsoft Mobile της Microsoft, ως μέρος της συμφωνίας, η οποία ολοκληρώθηκε στις 25 Απριλίου 2014. Τον Νοέμβριο του 2014 μετά από την πώληση της Microsoft, η Nokia ανακοίνωσε τα σχέδιά της να χορηγήσει άδεια για σχεδιασμό των προϊόντων και τεχνολογιών για τρίτους κατασκευαστές, κυρίως για να καταστεί δυνατή η συνέχιση της παρουσίας για το εμπορικό σήμα της Nokia στην αγορά των καταναλωτών.
Στις 15 Απριλίου 2015, η Nokia ανακοίνωσε ότι θα αποκτήσει τη γαλλική εταιρεία τηλεπικοινωνιακού εξοπλισμού Alcatel-Lucent έναντι €15.6 δισεκατομμύρια.
Στις 29 Απριλίου 2015, η Nokia ανακοίνωσε την νέα κάμερα εικονικής πραγματικότητας με την ονομασία Nokia Ozo.
Εξωτερικοί σύνδεσμοι
Κατηγορία:Nokia Κατηγορία:Κατασκευαστές κινητών τηλεφώνων
Αναζήτηση μεγάλων πρώτων αριθμών
Μέθοδοι
Η σύγχρονη μέθοδος που χρησιμοποιείται για την εύρεση μεγάλων πρώτων αριθμών είναι συνήθως ο γρήγορος μετασχηματισμός Φουριέ με υλοποίηση της εξέτασης πρώτου αριθμού Λούκας-Λέιμερ για πρώτους αριθμούς Μερσέν.
GIMPS και EFF
Το 1997 ιδρύθηκε το εγχείρημα Μεγάλη διαδικτυακή αναζήτηση πρώτων αριθμών Μερσέν (Great Internet Mersenne Prime Search, GIMPS) το οποίο χρησιμοποιεί την κατανεμημένη υπολογιστική ισχύ χιλιάδων υπολογιστών παγκοσμίως οι οποίοι ανήκουν σε άτομα που συμμετέχουν εθελοντικά στο εγχείρημα και εγκαθιστούν την εφαρμογή στον υπολογιστή τους. Έως το 2018 μέσω του εγχειρήματος είχαν ανακαλυφθεί οι 16 μεγαλύτεροι πρώτοι αριθμοί Μερσέν. Ως επιβράβευση ο οργανισμός που διαχειρίζεται το εγχείρημα προσφέρει το ποσό των 3.000 δολαρίων ΗΠΑ στο άτομο του οποίου ο υπολογιστής θα βρει κάποιον νέο πρώτο αριθμό Μερσέν.
Ο οργανισμός Electronic Frontier Foundation για την προάσπιση των διαδικτυακών ελευθεριών, προσφέρει επίσης βραβείο για την εύρεση μεγάλων πρώτων αριθμών με το ποσό των 150.000 δολαρίων εφόσον βρεθεί κάποιος ο οποίος αποτελείται από 100 εκατομμύρια ψηφία. Επιπλέον προσφέρει 250.000 δολάρια εάν βρεθεί πρώτος αριθμός αποτελούμενος από ένα δισεκατομμύριο ψηφία.
Ο μεγαλύτερος γνωστός
Έως τον Δεκέμβριο του 2021 ο μεγαλύτερος γνωστός πρώτος αριθμός ήταν ο 282.589.933 − 1, αριθμός που διαθέτει συνολικά 24.862.048 ψηφία. Ανακαλύφθηκε τον Δεκέμβριο του 2018 από το GIMPS.
Ιστορική εξέλιξη
Η ιστορική εξέλιξη των μεγαλύτερων γνωστών πρώτων αριθμών είναι όπως παρακάτω. Όπου Mn= 2n − 1 ο αριθμός είναι πρώτος αριθμός Μερσέν. Σχετικά με τους αρχικούς γνωστούς μεγάλους πρώτους αριθμούς παρατίθενται μόνο όσοι έχουν αναφερθεί σε γραπτά, ανεξάρτητα από τις μεθόδους του Ευκλείδη (Θεμελιώδες θεώρημα αριθμητικής) και του Ερατοσθένη (Κόσκινο του Ερατοσθένη).
Εξωτερικοί σύνδεσμοι
Κατηγορία:Πρώτοι αριθμοί
Γριβάδι
Ο κυπρίνος ή γριβάδι (ή και σαζάνι, επιστ. ονομασία Cyprinus carpio δηλ. Κυπρίνος ο καρπίων)  είναι ψάρι του γλυκού νερού με λιπαρή σάρκα. Ανήκει στην οικογένεια των κυπρινίδων, μια μεγάλη ομάδα ψαριών με καταγωγή από την Ασία και την Ευρώπη. Συχνά με τη λέξη κυπρίνος αναφέρονται αδιάκριτα τα ψάρια της οικογένειας των κυπρινίδων. Στην καθομιλουμένη όμως, η λέξη χρησιμοποιείται συνήθως αποκλειστικά για διάφορα είδη μεγαλύτερων κυπρινίδων όπως Cyprinus carpio, Καράσσιος ο καράσσιος (Carassius Carassius), Κτενοφαρυγγόδων η ιδέλλα (Ctenopharyngodon idella), Υποφθαλμιχθύς ο αλεστής (Hypophthalmichthys molitrix) και Υποφθαλμιχθύς ο ευγενής (Hypophthalmichthys nobilis), ενώ οι λέξεις γριβάδι ή σαζάνι αναφέρονται κυρίως στο πρώτο και ειδικότερα στον  κυπρίνο (Cyprinus carpio carpio- Κυπρίνος ο κάρπιος ο κάρπιος).
Ο κυπρίνος για αιώνες αποτέλεσε σημαντική τροφή για τον άνθρωπο, καθώς και δημοφιλές διακοσμητικό ψάρι, όπως τα διάφορα χρυσόψαρα και η ποικιλία οικόσιτων κυπρίνων (Cyprinus carpio), γνωστή ως koi. Συνακόλουθα, ο κυπρίνος έχει εισαχθεί σε διάφορα μέρη, αν και με ανάμεικτα αποτελέσματα. Ο πληθυσμός των γριβαδιών στο φυσικό τους περιβάλλον θεωρείται πως απειλείται με εξαφάνιση, αν και έχουν αναπτυχθεί ιχθυοκαλλιέργειες του είδους σε διάφορα υδάτινα περιβάλλοντα παγκοσμίως και συχνά θεωρείται χωροκατακτητικό, ιδιαίτερα επιθετικό και αδηφάγο. Συμπεριλαμβάνεται στα 100 πιο χωροκατακτητικά είδη παγκοσμίως και σε όλο τον κόσμο δαπανώνται μεγάλα ποσά χρημάτων για τον έλεγχό του.
Εβραϊκός πολιτισμός
Επειδή ο κυπρίνος είναι ψάρι του γλυκού νερού, ήταν εύκολο να μεταφέρεται ζωντανός σε νερό και να πουλιέται φρέσκος. Η εβραϊκή κουζίνα έκανε τον κυπρίνο δημοφιλή στην Ευρώπη, με συνταγές οι οποίες ενσωματώθηκαν στην κουζίνα της Γαλλίας, της Αυστρίας, της Γερμανίας και της Πολωνίας.
Γαλλική κουζίνα
Στον Οδηγό Μαγειρικής (Guide Cullinaire) του Αυγούστου Εσκοφιέ συμπεριλαμβάνονται τέσσερις συνταγές για κυπρίνο. Στην Αλσατία ως σήμερα σερβίρεται μια εκδοχή παρόμοια με το Carpe a la Juive aux Raisines, ενώ παραδοσιακά το Πάσχα τρώγεται κυπρίνος ζελέ με πράσινη σάλτσα.
Πολωνική κουζίνα
Στην Πολωνία ο κυπρίνος σερβίρεται παραδοσιακά τηγανιτός (karp smażony) ή ασπίκ στις 24 Δεκεμβρίου, την παραμονή των Χριστουγέννων. Εβραίοι έμποροι μετέφεραν τον κυπρίνο στην Πολωνία και ανέπτυξαν ιχθυοκαλλιέργειες. Αν και ο εβραϊκός πληθυσμός της Πολωνίας υπέστη σημαντική μείωση κατά το Ολοκαύτωμα, πιάτα όπως το karp po żydowsku παρέμειναν και ενσωματώθηκαν στην πολωνική κουζίνα. Το karp po żydowsku συναντάται στο γιορτινό τραπέζι την παραμονή των Χριστουγέννων και σε σπίτια Καθολικών, παρόλο που τηρείται νηστεία. Ο παραδοσιακός τρόπος πώλησης και προετοιμασίας του κυπρίνου στις αρχές του 20ού αιώνα στην Πολωνία απεικονίζεται στην ταινία, όπου η πρωταγωνίστρια βρίσκει να αποκλείεται από τη μελέτη του Ταλμούδ λόγω του φύλου της και διαμαρτύρεται ότι τα βιβλία.
Ελληνοεβραϊκή κουζίνα
Στην ελληνοεβραϊκή κουζίνα με κυπρίνο μαγειρεύεται το sazan και το peshe en salsa.
Ελλάδα
Εισαγωγές ξενικών ειδών γίνονταν και κατά τους αρχαίους, τους ρωμαϊκούς, τους νεώτερους χρόνους για καθαρά παραγωγικούς ή θρησκευτικούς λόγους. Στην Ελλάδα το ομώνυμο φαγητό γριβάδι θεωρείται το κατ΄εξοχήν παραδοσιακό φαγητό στην πόλη της Καστοριάς όταν παρασκευάζεται ταυτόχρονα το ίδιο ψάρι άνω των τριών κιλών σε τρία επί μέρους πιάτα: σούπα, γκαρούφα και ταβά. Υπάρχουν ενδείξεις ότι το γριβάδι των Πρεσπών μεταφέρθηκε εκεί πιθανώς τη βυζαντινή εποχή. Ο έλεγχος με το μιτοχονδριακό DNA αναμένεται να καθορίσει το ιστορικό πλαίσιο μέσα στο οποίο έλαβε χώρα το γεγονός.
Η.Π.Α.
Ο κυπρίνος εισήχθηκε για πρώτη φορά στις Ηνωμένες πολιτείες το 1876, αλλά δεν ενθουσίασε τους κατοίκους (με εξαίρεση τους Εβραίους και Κινέζους μετανάστες). Το 1879 οι New York Times συμπεριέλαβαν το Carpe à la Juive σε ένα άρθρο που περιέγραφε την ως τότε άγνωστη προετοιμασία του κυπρίνου.
Η Επιτροπή Η.Π.Α. για τα Ψάρια και την Αλιεία μετέφερε αυγά κυπρίνου σε διάφορες λίμνες και ποταμούς, πείθοντας τους ντόπιους κατοίκους να εγκαταλείψουν την ανατροφή χοίρων και να εκμεταλλευτούν εμπορικά τον κυπρίνο. Όμως, η υποκινούμενη από τους πολιτικούς μανία ανατροφής κυπρίνου κατέληξε σε φιάσκο, καθώς οι γεωργοκτηνοτρόφοι ανακάλυψαν πως το ψάρι δεν εξασφάλιζε τη γευστική προτίμηση των καταναλωτών και επιπλέον τρεφόμενο στη λάσπη των ποταμών διατάρασσε το οικοσύστημα, ζημιώνοντας το εμπόριο ψαριών ευρείας κατανάλωσης.
Αποτέλεσμα ήταν να αναπτυχθεί μια γενική δυσαρέσκεια για το ψάρι, το οποίο ως σήμερα θεωρείται κατώτερης ποιότητας και συνήθως απουσιάζει από τον κατάλογο εστιατορίων.
Ιαπωνία
Αναφορές σε είδη κυπρίνου απαντώνται από το 712 μ.Χ. στα παλαιότερα ιαπωνικά λογοτεχνικά κείμενα. Παρόλο που η κατανάλωση του ωμού ψαριού κρύβει τον κίνδυνο λοιμώξεων, τρώγεται συνήθως koi-no-arai, σασίμι παρασκευασμένο με τη μέθοδο arai. Το ωμό ψάρι τεμαχίζεται σε πολύ λεπτές φέτες οι οποίες ξεπλένονται με κρύο νερό, ώστε να συσταλλούν οι μύες του ψαριού και να γίνει τραγανό. Αυτό το αποτέλεσμα επιτυγχάνεται μόνο εντός μικρού χρονικού διαστήματος από το θάνατο του κυπρίνου, πριν υποστεί μυική ακινησία.
Κίνα
Η κατανάλωση ωμού ψαριού γινόταν και κατά την αρχαιότητα. Στο κλασικό βιβλίο του Hu Sihui  (, 1330), η πιθανώς παλαιότερη συνταγή στον κόσμο δίνει οδηγίες για μια σαλάτα από ωμό κυπρίνο. Στην κινέζικη γλώσσα η λέξη για τον κυπρίνο (li) είναι από τα πιο διαδεδομένα επώνυμα. Κατά τη δυναστεία των Τανγκ το συγκεκριμένο πατρώνυμο, Λι ή Λη, ήταν συχνά μέρος του ονόματος αυτοκρατόρων, με αποτέλεσμα ο κυπρίνος να θεωρείται ιερό συμβόλο και να αποφεύγεται η κατανάλωσή του.
Κροατία
Η κουζίνα της Κροατίας διαθέτει αρκετές συνταγές με κυπρίνο, με πιο γνωστή την συνταγή για fiš paprikaš, μια σούπα ουγγρικής προέλευσης από διάφορα είδη ψαριών (γριβάδι, πέστροφα, λούτσο, γουλιανό). Γίνεται με σάλτσα από ντομάτα, κρεμμύδι, γλυκιά και πικάντικη πάπρικα, στην οποία προστίθεται νερό, ώστε να βράσουν τα κομμάτια των ψαριών. Εν συνεχεία αρωματίζεται με κρασί, με το οποίο επίσης δένει και αποκτά κρεμώδη υφή.
Σερβία
Στη Βοϊβοντίνα, όπου βρίσκεται η (Šaransko jezero), είναι σύνηθες ψάρι. Μαγειρεύεται κυρίως με κρασί στο pijani šaran ή γεμιστός και σερβίρεται συνήθως με πατατοσαλάτα.
Τσεχία
Ο κυπρίνος τυγχάνει ιδιαίτερης προτίμησης στην Τσεχία, όπου καλλιεργείται για αιώνες. Η ανάπτυξη κατάλληλων υδάτινων συνθηκών σε λίμνες βοήθησε την εντατικοποίηση της καλλιέργειας, όμως το κρέας θεωρούνταν γενικότερα πολυτέλεια. Μόλις το 19ο αιώνα ο κυπρίνος καθιερώθηκε στο τραπέζι της 24ης Δεκεμβρίου και το λιπαρό του κρέας έγινε ιδιαίτερα δημοφιλές, κυρίως σε λίμνες της Βοημίας όπου θεωρείται υψηλής διατροφικής αξίας, λόγω της καθαρότητας των νερών. Η συνταγή για τον τηγανητό κυπρίνο των Χριστουγέννων αποδίδεται στην Magdalena Dobromila Rettigová (1785-1845), ενώ η ρώσικη σαλάτα που τον συνοδεύει καθιερώθηκε πολύ αργότερα κατά τον 20ο αιώνα, ειδικά μετά τον Β΄ Παγκόσμιο Πόλεμο.
Πηγές
Κατηγορία:Κυπρινίδες Κατηγορία:Αλιεύματα Κατηγορία:Ψάρια γλυκών υδάτων
Γκόρντον Σόλι
Ο Γκόρντον Σόλι (γεννημένος ως Φρανσίς Τζονάρντ Λαμπιάκ, 26 Ιανουαρίου 1929 – 27 Ιουλίου 2000), ήταν ένας Αμερικανός σχολιαστής αγώνων επαγγελματικής πάλης.
Χαρακτήρας
Ο Σόλι ήταν ένας ξεχωριστός σχολιαστής αγώνων που έγραψε την δική του ιστορία, για το διαφορετικό και μοναδικό του στυλ. Η φωνή του ήταν χαρακτηριστική και ο τόνος της ήταν πάντα ήπιος και χαλαρός. Χρησιμοποιούσε πανέξυπνες εκφράσεις και ήταν λιτός και απλός. Διέφερε σε σχέση με τους υπόλοιπους συναδέλφους του, αφού ήταν πιο λακωνικός στο σχολιασμό του.
Εταιρείες
Ξεκίνησε την καριέρα του, από την Φλόριντα και δούλεψε κυρίως για το World Championship Wrestling. Επίσης ήταν ο κύριος σχολιαστής στο Τζόρτζια Championship Wrestling, στο Championship Wrestling από την Φλόριντα και στο Continental Championship Wrestling και άλλα.
Αναγνώριση
Το 2008, το World Wrestling Entertainment τον τίμησε, εισάγοντας τον στο Hall of Fame.
Εξωτερικοί σύνδεσμοι
Κατηγορία:Επαγγελματίες Παλαιστές
Εντίν Τζέκο
Ο Εντίν Τζέκο (βοσνιακή γλώσσα: Edin Džeko, εσφαλμένα απαντάται και ως Έντιν Τζέκο, γεννήθηκε 17 Μαρτίου 1986) είναι Βόσνιος διεθνής που αγωνίζεται ως κεντρικός επιθετικός στο Ιταλικό Πρωτάθλημα με την Ίντερ. Στη διάρκεια της καριέρας του έχει αναδειχθεί από μια φορά πρώτος σκόρερ στη Μπουντεσλίγκα και το Καμπιονάτο, ενώ το 2018 έγινε ο πρώτος ποδοσφαιριστής που έφτασε τα 50 τέρματα σε τουλάχιστον τρία από τα πέντε μεγαλύτερα εθνικά πρωταθλήματα της Ευρώπης. Παράλληλα είναι πρώτος σκόρερ, ρέκορντμαν συμμετοχών και αρχηγός της εθνικής Βοσνίας, με τη φανέλα της οποίας έλαβε μέρος στο Παγκόσμιο Κύπελλο του 2014 που διεξήχθη στα γήπεδα της Βραζιλίας. Οι αγωνιστικές του επιδόσεις του έχουν δώσει το προσωνύμιο του «βοσνιακού διαμαντιού».
Πρώτα χρόνια
Ο Τζέκο γεννήθηκε το 1986 στη συνοικία Μπριγέσκε (βοσν: Brijesce) του Σαραγέβο, το οποίο τότε ανήκε στη ΣΟΔ Γιουγκοσλαβίας και γονείς του είναι οι Μιδάτ και Μπέλμα Τζέκο. Κατά την πολιορκία της πόλης στη διάρκεια του πολέμου της Βοσνίας, η περιοχή που έμενε κατελήφθη από τον σερβοβοσνιακό στρατό, ενώ το σπίτι του καταστράφηκε με αποτέλεσμα να καταφύγει μαζί με την υπόλοιπη οικογένειά του στην οικία της γιαγιάς του που βρισκόταν στην - υπό βοσνιακό έλεγχο - πλευρά της πρωτεύουσας. Αυτά τα γεγονότα, σε συνδυασμό με την απώλεια συγγενικών και φιλικών του προσώπων, οδήγησαν τον Τζέκο να παραδεχτεί πως έζησε μια θλιβερή παιδική ηλικία.
Εντός συνόρων
Το 1996, λίγο καιρό μετά τη λήξη του πολέμου εντάχθηκε στα τμήματα υποδομής της Ζελεζνιτσάρ Σαραγέβο και η πρώτη θέση στην οποία αγωνίστηκε ήταν αυτή του δεξιού πλάγιου επιθετικού. Την αγωνιστική περίοδο 2003/04 προωθήθηκε στην επαγγελματική ομάδα του συλλόγου. Ξεκινώντας την καριέρα του ως επιτελικός μέσος θεωρήθηκε από τους αρμόδιους της Ζελεζνιτσάρ ως ένας ποδοσφαιριστής που δεν θα μπορούσε να ξεχωρίσει. Ο ίδιος, όντας υπερβολικά ψηλός και χωρίς την απαιτούμενη τεχνική κατάρτιση για τη συγκεκριμένη θέση, αντιμετώπιζε αρκετές δυσκολίες στη μεσαία γραμμή, ενώ του είχε δοθεί από το φίλαθλο κοινό της πατρίδας του το προσωνύμιο "Kloc", που είναι συνώνυμο του φανοστάτη. Κατά τα δύο χρόνια που αγωνίστηκε με τη Ζελεζνιτσάρ μέτρησε 3 γκολ σε 35 συμμετοχές για το πρωτάθλημα.
Στην Τσεχία
Το καλοκαίρι του 2005 μεταγράφηκε για το ποσό των 25.000 ευρώ στην τσεχική Τεπλίτσε, μετά από εισήγηση του πρώην προπονητή του στη βοσνιακή ομάδα, Γίρι Πλίσεκ. Ακολούθως παραχωρήθηκε με τη μορφή δανεισμού στη Ούστι ναντ Λαμπέμ, ομάδα Β΄ Κατηγορίας. Με τη φανέλα της Ούστι ναντ Λαμπέμ αγωνίστηκε στο πρώτο μισό της σεζόν 2005/06, πετυχαίνοντας 6 τέρματα σε 15 αγώνες πρωταθλήματος. Οι εμφανίσεις του είχαν ως αποτέλεσμα την επιστροφή του στην Τεπλίτσε, με την οποία σημείωσε 16 γκολ σε 1,5 χρόνο παρουσίας. Κατά τη δεύτερη χρονιά του στην Τεπλίτσε, απέσπασε το βραβείο του καλύτερου ξένου ποδοσφαιριστή του πρωταθλήματος.
Βόλφσμπουργκ
Τον Ιούνιο του 2007 αποκτήθηκε από τη γερμανική Βόλφσμπουργκ έναντι τεσσάρων εκατομμυρίων ευρώ, μετά από εισήγηση του Φέλιξ Μάγκατ, προκειμένου να καλύψει το κενό του Μίκε Χάνκε στην επιθετική γραμμή. Τον πρώτο του χρόνο στο γερμανικό πρωτάθλημα σημείωσε 8 τέρματα σε 28 αναμετρήσεις, ωστόσο τη σεζόν 2008/09 συνέθεσε μαζί με τον Βραζιλιάνο Γκραφίτε ένα εξαιρετικά παραγωγικό επιθετικό δίδυμο. Η ολοκλήρωση των αγωνιστικών υποχρεώσεων βρήκε τη Βόλφσμπουργκ πρωταθλήτρια Γερμανίας για πρώτη φορά στην ιστορία της και τον Τζέκο στη δεύτερη θέση του πίνακα των σκόρερ με 26 γκολ, δύο λιγότερα από τον, συμπαίκτη του, Γκραφίτε. Μάλιστα οι δύο επιθετικοί της Βόλφσμπουργκ κατέρριψαν με 54 γκολ σύνολο το ρεκόρ των Γκερντ Μίλλερ και Ούλι Χένες, οι οποίοι είχαν σημειώσει μαζί 53 τέρματα τις σεζόν 1975/76 και 1976/77. Ο Τζέκο, από κοινού με τον Γκραφίτε και τον - επίσης Βόσνιο διεθνή - Ζβέζνταν Μισίμοβιτς, είχε καθοριστική συμβολή στην κατάκτηση του πρωταθλήματος. Την επόμενη αγωνιστική περίοδο πέτυχε 22 τέρματα σε 34 συμμετοχές και ανακηρύχθηκε πρώτος σκόρερ της Μπουντεσλίγκα.
Μάντσεστερ Σίτι
Τη σεζόν 2012/13 συμμετείχε σε 32 αγώνες (16 ως βασικός) για την Πρέμιερ Λιγκ πετυχαίνοντας πάλι 14 γκολ, ενώ η σεζόν 2013/14 (κατά την οποία πανηγύρισε εκ νέου την κατάκτηση του πρωταθλήματος) ήταν η πιο παραγωγική του Τζέκο με τη φανέλα της Σίτι στο αγγλικό πρωτάθλημα, καθώς είχε 16 τέρματα σε 31 παρουσίες. Στα τέλη Αυγούστου του 2014 προχώρησε, μετά από πρόταση της διοίκησης, σε πρόωρη ανανέωση του συμβολαίου του μέχρι το 2018. Ωστόσο ακολούθησε μια παραγωγικά κακή χρονιά με 4 γκολ σε 22 συμμετοχές και το καλοκαίρι του 2015 αποχώρησε.
Με τη Σίτι κατέκτησε δύο πρωταθλήματα, ένα κύπελλο, ένα Λιγκ Καπ και ένα Κομιούνιτι Σιλντ. Σε επίπεδο πρωταθλήματος σημείωσε 50 τέρματα σε 130 συμμετοχές. Επιπλέον το 2014 αναδείχτηκε μαζί με τον συμπαίκτη του, Άλβαρο Νεγρέδο, πρώτος σκόρερ του Λιγκ Καπ με 6 γκολ.
Ρόμα
Από τον Αύγουστο του 2015, ο Τζέκο αγωνίζεται στο Καμπιονάτο με τη φανέλα της Ρόμα. Κατά τον πρώτο χρόνο της παρουσίας του στην Ιταλία συμμετείχε σε 31 αγώνες πρωταθλήματος σκοράροντας 8 φορές (εκ των οποίων τις δύο με πέναλτι), ωστόσο τη σεζόν 2016/17 αναδείχτηκε πρώτος σκόρερ της Σέριε Α με 29 τέρματα σε 37 συμμετοχές. Επιπλέον έχοντας 8 γκολ, μοιράστηκε μαζί με τον Βραζιλιάνο Ζουλιάνο της Ζενίτ την πρώτη θέση στον πίνακα των σκόρερ του Γιουρόπα Λιγκ. Συνολικά σημείωσε 39 γκολ σε όλες τις διοργανώσεις, ξεπερνώντας το προηγούμενο ρεκόρ των 32 τερμάτων που κατείχαν από κοινού οι Ροντόλφο Βολκ και Φραντσέσκο Τόττι. Την επόμενη χρονιά σκόραρε 16 φορές σε αγώνες πρωταθλήματος. Τον Φεβρουάριο του 2019 τιμωρήθηκε με δύο αγωνιστικές και χρηματικό πρόστιμο για ανάρμοστη συμπεριφορά προς τον διαιτητή κατά τη διάρκεια αναμέτρησης κυπέλλου κόντρα στη Φιορεντίνα, όπου η Ρόμα ηττήθηκε με το βαρύ 7–1. Η ολοκλήρωση του πρωταθλήματος τον βρήκε με 9 τέρματα σε 32 παιχνίδια.
Ίντερ
Από τις 14 Αυγούστου 2021, ο Τζέκο αγωνίζεται για την Ίντερ. Το πρώτο του τρόπαιο με την Ίντερ το κατέκτησε στις 11 Μαΐου 2022. Κατέκτησε το Κύπελλο Ιταλίας κερδίζοντας με την ομάδα του στον τελικό 4-2 στην παράταση την Γιουβέντους. Αγωνίστηκε στον τελικό για 64 λεπτά, όπου και αντικαταστάθηκε από τον Χοακίν Κορέα.
Εθνική ομάδα
Ο Τζέκο υπήρξε από το 2003 μέχρι το 2007 στέλεχος της εθνικής Νέων και Ελπίδων της Βοσνίας-Ερζεγοβίνης. Πραγματοποίησε το ντεμπούτο του με την εθνική ανδρών στις 2 Ιουνίου του 2007, σε εντός έδρας αναμέτρηση εναντίον της Τουρκίας για τα προκριματικά του Ευρωπαϊκού Πρωταθλήματος Ποδοσφαίρου του 2008. Η πρώτη του εμφάνιση με το αντιπροσωπευτικό συγκρότημα συνδυάστηκε με δικό του γκολ, καθώς και με επικράτηση των Βόσνιων με 3–2. Στα προκριματικά της ευρωπαϊκής ζώνης για το Παγκόσμιο Κύπελλο του 2010 κατετάγη μαζί με τον Γουέιν Ρούνεϊ στη δεύτερη θέση του πίνακα των σκόρερ έχοντας 9 γκολ, ένα λιγότερο από τον Φάνη Γκέκα που κατέλαβε την πρώτη θέση, ενώ στην αντίστοιχη προκριματική φάση για τα τελικά του Euro 2012 σημείωσε 4 τέρματα. Ακολούθως, στα προκριματικά για το Μουντιάλ του 2014 κατέλαβε πάλι τη δεύτερη θέση στην Ευρώπη, σκοράροντας 10 φορές.
Ήταν στη σύνθεση της ομάδας στο Παγκόσμιο Κύπελλο του 2014, ανοίγοντας το σκορ στην νικηφόρα αναμέτρηση με 3–1 επί του Ιράν για τη φάση των ομίλων. Είναι πρώτος σκόρερ, ρέκορντμαν συμμετοχών και αρχηγός της εθνικής.
Σε συλλογικό επίπεδο
μικρογραφία|280x280εσ|Με τη φανέλα της Εθνικής Βοσνίας.
Εθνική ομάδα
Πηγή: RSSSF
Εξωτερικοί σύνδεσμοι
Κατηγορία:Βόσνιοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Βόλφσμπουργκ Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Εθνικής Βοσνίας και Ερζεγοβίνης Κατηγορία:Ποδοσφαιριστές Ζελιέζνιτσαρ Σαράγεβο Κατηγορία:Ποδοσφαιριστές ΦΚ Τεπλίτσε Κατηγορία:Ποδοσφαιριστές Ούστι ναντ Λαμπέμ Κατηγορία:Ποδοσφαιριστές Εθνικής Βοσνίας και Ερζεγοβίνης Κ-21 Κατηγορία:Ποδοσφαιριστές Εθνικής Βοσνίας και Ερζεγοβίνης Κ-19 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Σέριε Α Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Ρόμα Κατηγορία:Ποδοσφαιριστές Ίντερ Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στη Γερμανία Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Παγκοσμίου Κυπέλλου 2014 Κατηγορία:FIFA Century Club Κατηγορία:Πρέσβεις Καλής Θέλησης της UNICEF
Διοικητική ιστορία νομού Βοιωτίας
1833-1909
250px|thumb|Ο Νομός Αττικής και Βοιωτίας με πορτοκαλί στο χάρτη κατά τη Διοικητική διαίρεση της Ελλάδας 1833. Ο Νομός Βοιωτίας ιδρύθηκε αρχικά ως Νομός Αττικής και Βοιωτίας στις 3/15 Απριλίου του 1833 ύστερα από την εφαρμογή της Διοικητικής διαίρεσης του 1833 που καθορίστηκε από την Κυβέρνηση Μαυροκορδάτου. Ο Νομός για το διάστημα 1833 έως 1836 αποτελούνταν από πέντε επαρχίες και ; δήμους και πρωτεύουσα είχε οριστεί η Αθήνα. Οι επαρχίες ήταν: η Επαρχία Αττικής με έδρα την Αθήνα, η Επαρχία Αίγινας με έδρα την πόλη της Αίγινας, η Επαρχία Μεγαρίδας με έδρα τα Μέγαρα, η Επαρχία Λιβαδειάς με έδρα τη Λιβαδειά και η Επαρχία Θηβών με έδρα τη Θήβα.
Η Κυβέρνηση Κωλέττη του 1844 με τη Διοικητική διαίρεση του 1845 που εφαρμόστηκε στις 8 Δεκεμβρίου 1845 και διήρκεσε από το 1845 έως το 1899, επανέφερε τον προγενέστερο Νομό Αττικής και Βοιωτίας που είχε δημιουργηθεί με τη Διοικητική διαίρεση του 1833 και αποτελούνταν από πέντε επαρχίες (Αττικής, Αίγινας, Μεγαρίδας, Λιβαδειάς και Θηβών) και ; δήμους με πρωτεύουσα την Αθήνα.
Το διάστημα 1899 έως 1909 ύστερα από τη Διοικητική διαίρεση του 1899 που τέθηκε σε εφαρμογή στις 6 Ιουλίου 1899, ο νομός διασπάστηκε και έτσι για πρώτη φορά ιδρύθηκαν δύο ξεχωριστοί νομοί, ο Νομός Βοιωτίας με πρωτεύουσα τη Λιβαδειά αποτελούμενος από τις επαρχίες Λιβαδειά και Θηβών και ο Νομός Αττικής με πρωτεύουσα την Αθήνα αποτελούμενος από τις επαρχίες Αττικής, Αιγίνης και Μεγαρίδας.
1909-1997
Με τη Διοικητική διαίρεση του 1909 που ορίστηκε στις 4 Δεκεμβρίου 1909 και διήρκεσε από το 1909 έως το 1912, καταργήθηκαν οι προηγούμενοι νομοί Βοιωτίας και Αττικής και ανασυστάθηκε ο Νομός Αττικής και Βοιωτίας με πρωτεύουσα την Αθήνα και επαρχίες την Αττική, την Αίγινα,   την Μεγαρίδα, τη Λιβαδειά και τη Θήβα.
Η Κυβέρνηση Ελευθερίου Βενιζέλου του 1910 που έθεσε σε εφαρμογή τη Διοικητική διαίρεση του 1912 για την περίοδο 1912 έως 1971 έφερε σημαντικές αλλαγές στους δήμους και τις κοινότητες. Ο Νομός Αττικής και Βοιωτίας αποτελούνταν από ; δήμους και ; κοινότητες και πρωτεύουσα είχε οριστεί η ;. Το 1943 ο νομός διασπάστηκε ξανά σε Νομό Βοιωτίας με πρωτεύουσα τη Λιβαδειά και επαρχίες τη Λιβαδειά και τη Θήβα και Νομό Αττικής με πρωτεύουσα την Αθήνα και επαρχίες την Αττική, την Αιγίνη και την Μεγαρίδα.
Με τη Διοικητική διαίρεση του 1971 που τέθηκε σε εφαρμογή στις 26 Αυγούστου 1971 από τη Χούντα των Συνταγματαρχών, ο Νομός Βοιωτίας παρέμεινε αμετάβλητος. Το 1974 ο Νομός απέκτησε τη σημερινή του μορφή σε θέματα συνόρων όταν ένα τμήμα της που γειτνίαζε με την Εύβοια δόθηκε στην Επαρχία Χαλκίδας.
1997-Σήμερα
Η Διοικητική διαίρεση του 1997 που προέκυψε με την εφαρμογή του σχεδίου Καποδίστριας, και ορίστηκε στις 1 Ιανουαρίου 1999, διήρκησε από το 1997 έως το 2011. Ο νομός διαιρούνταν σε δεκαοχτώ δήμους και δύο κοινότητες και σε εβδομήντα δύο (72) δημοτικά και δύο κοινοτικά διαμερίσματα. Οι δύο επαρχίες καταργήθηκαν.
Στις 1 Ιανουαρίου 2011 με την Διοικητική διαίρεση του 2011 που διαμορφώθηκε από το Πρόγραμμα Καλλικράτης ο Νομός ή η Περιφερειακή Ενότητα Βοιωτίας διαιρείται σε έξι δήμους, σε ; δημοτικές ενότητες και ; δημοτικές και ; τοπικές κοινότητες.
Διοικητική διαίρεση 1833
Ο Νομός Αττικής και Βοιωτίας από το 1833 έως το 1836 διαιρούνταν σε πέντε επαρχίες και ; δήμους ύστερα από την εφαρμογή της Διοικητικής διαίρεσης του 1833. Οι Επαρχίες Αττικής και Λιβαδειάς με το Βασιλικό Διάταγμα της 1/13 Οκτωβρίου 1835 αποτελούνταν από 7 δήμους, και 12 δήμους αντίστοιχα.
450px|right|
Διοικητική διαίρεση 2011
Η Βοιωτία από την 1η Ιανουαρίου 2011 που τέθηκε σε ισχύ το Πρόγραμμα Καλλικράτης διαιρείται σε έξι δήμους (ΟΤΑ):
450px|right|
Δημήτριος Δούλης
Ο '''Δημήτριος Ν. Δούλης''' (1865-1928), υπήρξε στρατιωτικός από τη Νίβιτσα της σημερινής Αλβανίας (στην περιοχή της Χειμάρρας) και ένα από τα βασικά στελέχη της προσωρινής κυβέρνησης της Βορείου Ηπείρου (1914).
Βιογραφία
Γεννήθηκε το 1865 ήταν γιος του Νικολάου Δούλη και δισέγγονος του αγωνιστή της Επανάστασης του 1821, καπετάν Κίτσιου ή Κίτσου Δούλη. Έμαθε τα πρώτα γράμματα στα Ιωάννινα και κατόπιν φοίτησε στο Γυμνάσιο Κέρκυρας. Κατατάχτηκε στο στράτευμα την 22.7.1883 ως εθελοντής, με τον βαθμό του δεκανέα, ως τελειόφοιτος Γυμνασίου.
Α΄ Βαλκανικός πόλεμος (1912-1913)
Όντας ήδη ταγματάρχης, συμμετείχε στους Βαλκανικούς Πολέμους (1912-1913) ηγούμενος του 3ου Τάγματος του 15ου Συντάγματος Πεζικού, στις εξής μάχες: Γριμπόβου, Νικοπόλεως, Βαρλαάμ, Μπουράτσας, Πεστών, Κούλιας Αλή πασά, Μπιζανίου και την τελική επίθεση κατά των Ιωαννίνων.
Με την κατάληψη του Αργυροκάστρου, την 3 Μαρτίου 1913, διορίστηκε πρώτος φρούραρχος της πόλης μέχρι την αναχώρηση του Συντάγματος, την 21.3.1913, για την Κλεισούρα της Βορείου Ηπείρου.
Β΄ Βαλκανικός πόλεμος (1913)
Στις αρχές Ιουνίου 1913, το 15ο Σύνταγμα Πεζικού προωθήθηκε στο Βουλγαρικό μέτωπο. Στη μάχη του Νευροκοπίου, 5.7.1913, κατόρθωσε με το τάγμα του να επιτεθεί πρώτος κατά του εχθρού, παρά το γεγονός ότι ήταν άκρα δεξιά πλαγιοφυλακή, αναγκάζοντάς τον, τελικά, να τραπεί σε φυγή προς το Νευροκόπι. Ο διοικητής της μεραρχίας, αντιστράτηγος Ναπολέων Σωτήλης, επαίνεσε τη δράση του 3ου τάγματος Δούλη, λέγοντας ότι «με τέτοιον στρατό, πηγαίνουμε στην Πόλη». Στη μάχη του Πρέντελ-Χαν-Καπατνίκ, 17.7.1913, με 200 μόνον άντρες που είχαν εναπομείνει από ολόκληρο το Σύνταγμα –οι υπόλοιποι είχαν φονευθεί, τραυματισθεί ή εξαφανισθεί– κατόρθωσε, μετά τη δύση του ηλίου, να γίνει κύριος της εχθρικής θέσεως, κάτι που καθ’ όλη τη διάρκεια της ημέρας δεν είχε κατορθωθεί. Στην τελική, διά της λόγχης, επίθεση φονεύθηκαν 10 άντρες και τραυματίστηκαν 17, μεταξύ των οποίων και ο ίδιος ο Δούλης, στο στήθος. Παρά τον τραυματισμό του, στη διάρκεια της αναγνώρισης των εχθρικών θέσεων, ο Δούλης δεν αποσύρθηκε από τη μάχη, παρά μόνο όταν έφτασαν ενισχύσεις και εξασφαλίστηκε η κατοχή της εχθρικής θέσεως. Την επομένη, 18.7.1913, έγινε ανακωχή.
Βόρειος Ήπειρος (1913-1914)
Την 26.9.1913 προήχθη σε αντισυνταγματάρχη και την 14.10.1913 παρέλαβε το 26οΣύνταγμα που έδρευε στο Αργυρόκαστρο, κάτι που ο ίδιος ζήτησε, καθώς την εποχή εκείνη αποφασιζόταν η τύχη της Βορείου Ηπείρου και θεωρούσε τιμή του και πρώτιστον καθήκον του να προσφέρει τις δυνάμεις του και να συντελέσει στο να παραμείνει η Βόρειος Ήπειρος Ελληνική.